Nederland dømt for medvirkning til 350 drap i Srebrenica: Burde forstått at mennene kunne bli drept
Retten besluttet mandag at de fredsbevarende styrkene fra Nederland var medansvarlige for ikke å ha forhindret drapet på 350 muslimske gutter og menn som befant seg inne i leiren deres da den ble omringet av den bosnisk-serbiske hæren i juli 1995, skriver Telegraaf. Ankedomstolen opprettholder dermed avgjørelsen fra 2011. Dommene skriver at den nederlandske FN-styrken burde ha forstått at mennene kunne bli drept dersom de ble tvunget til å forlate leiren i Potocari. – Retten finner at den nederlandske staten brøt loven, sa dommer Gepke Dulek-Schermers, og slo fast at styrkene forsto at mennene ved å fortsette evakueringen utsatte mennene for «inhuman behandling eller henrettelser». Nederland må nå betale erstatning til ofrenes etterlatte.TV-kanalen al-Jazeera omtaler dommen som eksepsjonell fordi FN i de fleste saker får immunitet. Den internasjonale FN-domstolen slo i 2007 fast at drapene i Srebrenica i 1995 var å regne som et folkemord. Mer enn 7000 muslimske gutter og menn skal ha blitt drept denne sommeren. Les også: Derfor kalles han «Slakteren fra Srebrenica» Mer enn 6000 etterlatte etter massakren står bak søksmålene mot den nederlandske staten, skriver al-Jazeera. Søksmålet ble innledet i 2004. For de aller fleste var tirsdagens dom nedslående. Retten besluttet at Nederland ikke var ansvarlige for å beskytte de mange tusen mennene som hadde samlet seg utenfor leiren.Støttegruppen «Mødre av Srebrenica» sier i en uttalelse at de hadde håpet Nederland ville ta ansvaret for massedrapene: – Det er en stor urettferdighet. Den nederlandske staten burde ha tatt ansvaret for alle våre ofre fordi de kunne ha beskyttet dem inne i Dutchbat-leiren, sier Munira Subasic. Bakgrunn: VG møtte Srebrenicas mødre (VG+) Gruppen sier at de vil anke saken videre til Den europeiske menneskerettighetsdomstolen. I 2002 måtte den nederlandske regjeringen gå av etter å ha innrømmet at de ikke lyktes med å beskytte flyktningene. Statsadvokatene har hele veien argumentert for at det likevel er de bosnisk-serbiske troppene som bærer eneansvar for drapene. Mandag denne uken ble det også klart at 206 nederlandske veteraner vil saksøke den staten for traumene de ble utsatt for i Srebrenica – og for å ha blitt sendt ut til det de betegner som en «umulig oppgave».
Domstolen i Haag besluttet tirsdag at den nederlandske stat er ansvarlig for å betale erstatning til familiene til 350 av de drepte i Srebrenica-massakren.